Jacksonville Jaguars
<s>Jacksonville Jaguars su momčad američkog nogometa iz Jacksonvillea u Floridi.</s><s>Natječu se u južnoj diviziji AFC konferencije u NFL ligi.</s><s>Klub se počeo natjecati 1995. godine kao član sada bivše centralne divizije AFC-a, a najveći uspjesi dosad su dva konferencijska finala.</s><s>Jaguarsi svoje domaće utakmice igraju na stadionu EverBank Field.</s>

<s>Povijest kluba</s>

<s>Počeci kluba pod Tomom Coughlinom 
Povijest Jaguarsa počinje 1993. godine kada grad Jacksonville dobiva (uz Charlotte u Sj.</s><s>Carolini) NFL momčad nakon odluke lige o proširenju.</s><s>Do 1993. postojale su razne mogućnosti preseljenja neke druge momčadi u Jacksonville (npr. Baltimore Coltsi, New Orleans Saintsi, Houston Oilersi), ali ni jedna se nije ostvarila.</s><s>Jacksonville je 1993. čak i smatran kao najmanje izgledan kandidat o dobivanju momčadi, ali ipak u izboru pobjeđuje gradove Baltimore, St.</s><s>Louis i Memphis (sva ta tri grada danas imaju ili su imali svoju momčad u NFL ligi).</s><s>Za prvog glavnog trenera bio je izabran Tom Coughin, dotadašnji trener u ekipi sveučilišta Boston College.</s>

<s>Coughlin dotad u NFL ligi nije radio ni kao glavni trener ni kao koordinator obrane ili napada pa je taj potez uprave smatran riskantnim.</s><s>Prvu sezonu Jaguarsi, predvođeni quarterbackom Markom Brunellom i offensive tackleom Tonyem Bosellijem, završavaju sa 4 pobjede (u ukupno 16 utakmica).</s><s>Prvi veliki uspjeh slijedi već iduće godine.</s><s>Jaguarsi 1996. tek u posljednjoj utakmici regularnog dijela sezone protiv Atlanta Falconsa osiguravaju nastup u doigravanju.</s><s>Prva utakmica im donosi susret protiv favorita Buffalo Billsa koje pobjeđuju 30:27.</s><s>Istim rezultatom Jaguarsi u divizijskoj rundi pobjeđuju još veće favorite (po mnogima najjaču momčad te sezone) Denver Broncose i tako dolaze do konferencijskog finala protiv New England Patriotsa predvođenih quarterbackom Drewom Bledsoeom.</s><s>Tu priča za njih zavšava porazom od Patriotsa 20:6.</s>

<s>Novi uspjesi 
Iduće tri sezone momčad dokazuje da uspjeh iz prethodne sezone nije bio slučajan te se svaki put plasiraju u doigravanje.</s><s>Nakon 11 pobjeda 1997. dolaze do wild-card runde gdje gube od Broncosa Johna Elwaya i Terrella Davisa, a 1998. po prvi put u povijesti osvajaju diviziju i dolaze do divizijske runde doigravanja gdje ih izbacuju New York Jetsi pobjedom 34:24.</s><s>Sa čak 14 pobjeda 1999. postaju najbolja ekipa lige u regularnom dijelu sezone te ponovno osvajaju diviziju.</s><s>Status favorita potvrđuju pobjedom od čak 62:7 nad Miami Dolphinsima (čijem je quarterbacku Danu Marinu to bila posljednja utakmica u karijeri) .</s><s>U konferencijskom finalu ih čekaju Tennessee Titansi koji su im nanijeli jedina dva poraza ranije te sezone.</s><s>Titansi pobjeđuju i ovaj put, i to rezultatom 33:14.</s><s>Za Jaguarse je to bila četvrta sezona zaredom da su se plasirali u playoff (i četvrta ukupno u njihovih prvih pet sezona igranja u NFL-u).</s><s>Nakon četiri sezone u doigravanju, Jaguarsi iduće četiri bilježe gubitničke omjere pobjeda i poraza.</s><s>Za upravu je to izgleda bilo previše te trener Coughlin dobiva otkaz nakon sezone 2002.</s><s>To je također bila i posljednja sezona u Jaguarsima za Marka Brunella.</s>

<s>Jack Del Rio kao trener 
Jack Del Rio, dotadašnji koordinator obrane Carolina Panthersa, postaje novi glavni trener Jaguarsa 2003. godine.</s><s>Prvu sezonu pod Del Riom momčad završava sa samo 5 pobjeda, ali već su iduću, predvođeni quarterbackom Byronom Leftwichem, na pragu doigravanja sa 9 pobjeda.</s><s>Jaguarsi su 2005. konačno u formi i ulaze u doigravanje po prvi put od 1999., ali tu gube od kasnijih prvaka New England Patriotsa quarterbacka Toma Bradya u wild-card rundi sa 28:3.</s>

<s>Sljedeće, i do danas posljednje pojavljivanje Jaguarsa u doigravanju, bilo je 2007.</s><s>Tada momčad (u kojoj glavna zvijezda pomalo postaje running back Maurice Jones-Drew) pobjeđuje Pittsburgh Steelerse u wild-card rundi, da bi u idućoj ponovno izgubila od Patriotsa (ovaj put 31:20).</s>

<s>2007. do danas 
Nakon sezone 2007., za Jaguarse dolazi doba loših rezultata momčadi i pada posjećenosti njihovih domaćih utakmica.</s><s>Pojavljuju se čak i glasine o preseljenju momčadi, i to u Los Angeles,  koji je bez NFL momčadi od 1995. kada Raidersi odlaze u Oakland.</s><s>Mada je došlo do porasta broja gledatelja u sezoni 2010. godine, rezultati postaju sve gori.</s><s>Jaguarsi 2012. bilježe samo dvije pobjede te su najslabija momčad lige uz Kansas City Chiefse.</s><s>Nakon te sezone, trener Mike Mularkey dobiva otkaz, a momčad preuzima dotadašnji koordinator obrane Seattle Seahawksa Gus Bradley.</s><s>Bradley u sezoni 2013 vodi momčad do 4 pobjede čime osvajaju treće mjesto u svojoj diviziji.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

